Esku raamatukogu

Esku raamatukogu oli raamatukogu Jõgeva maakonnas Põltsamaa vallas Esku külas. Viimased tegutsemisaastad oli Esku raamatukogu Põltsamaa Raamatukogu haruraamatukogu.

 Ajalugu 
Raamatukogu loodi oktoobris 1923 Nõmavere kooli juures lugemisringina "Säde". Raamatukogu asus aja jooksul eri hoonetes Nõmavere, Rõstla ja Annamõisa külas.

1986. aastast asus raamatukogu Esku külas. 1996. aastal nimetati Nõmavere raamatukogu Esku raamatukoguks. Aastatel 2010–2017 oli Esku raamatukogu Põltsamaa vallaraamatukogu haruraamatukogu. 

2016. aastast tegutses raamatukogu Esku-Kamari kooli hoones. 2020. aastal otsustas Põltsamaa vallavolikogu sulgeda uuest aastast Esku raamatukogu, põhjendades seda "sotsiaal-demograafiliste ja majanduslike mõjude hindamisest". Raamatukogu lõpetas tegevuse 2020. aastaga. Pakkuma jäädi rändraamatukoguteenust.

Viited

Välislingid
Esku raamatukogu koduleht

Kategooria:Jõgeva maakonna raamatukogud
Kategooria:Põltsamaa vald